P6_TA(2006)0218
Den Europæiske Unions Solidaritetsfond ***I
Europa-Parlamentets lovgivningsmæssige beslutning om forslag til Europa-Parlamentets og Rådets
forordning om oprettelse af Den Europæiske Unions Solidaritetsfond (KOM(2005)0108 —
C6-0093/2005 —2005/0033(COD))
(Fælles beslutningsprocedure: førstebehandling)
Europa-Parlamentet,
—der henviser til Kommissionens forslag til Europa-Parlamentet og Rådet (KOM(2005)0108) (1),
—der har fået forslaget forelagt af Kommissionen, jf. EF-traktatens artikel 251, stk. 2, artikel 159, stk. 3,
og artikel 181 a, stk. 2 (C6-0093/2005),
—der henviser til sin beslutning af 5. september 2002 om oversvømmelseskatastroferne i Centraleuropa
(2),
—der henviser til sin beslutning af 8. september 2005 om naturkatastrofer (brande og oversvømmelser) i
Europa i den forløbne sommer (3),
—der henviser til forretningsordenens artikel 51,
—der henviser til betænkning fra Regionaludviklingsudvalget samt udtalelser fra Budgetudvalget og
Udvalget om Miljø, Folkesundhed og Fødevaresikkerhed (A6-0123/2006),
1. godkender Kommissionens forslag som ændret;
2. understreger, at bevillingerne indeholdt i lovgivningsforslaget for perioden efter 2006 afhænger af afgø-
relsen vedrørende den næste flerårige finansielle ramme;
3. anmoder Kommissionen om efter vedtagelsen af den næste flerårige finansielle ramme —om nødven-
digt—at fremsætte et forslag til justering af programmets finansielle referencebeløb;
4. anmoder om fornyet forelæggelse, hvis Kommissionen agter at ændre dette forslag i væsentlig grad eller
erstatte det med en anden tekst;
5. pålægger sin formand at sende Parlamentets holdning til Rådet og Kommissionen.
(1) Endnu ikke offentliggjort i EUT.
(2) EUT C 272 E af 13.11.2003, s. 471.
(3) Vedtagne tekster, P6_TA(2005)0334.
P6_TC1-COD(2005)0033
Europa-Parlamentets holdning fastlagt ved førstebehandlingen den 18. maj 2006 med henblik på
vedtagelse af Europa-Parlamentets og Rådets forordning (EF) nr. …/2006 om oprettelse af Den Euro-
pæiske Unions Solidaritetsfond
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om oprettelse af Det Europæiske Fællesskab, særlig artikel 159, stk. 3, og
artikel 181A, stk. 2,
under henvisning til forslag fra Kommissionen,
under henvisning til udtalelse fra Det Europæiske Økonomiske og Sociale Udvalg (1),
under henvisning til udtalelse fra Regionsudvalget,
efter proceduren i traktatens artikel 251 (2), og7.12.2006 C 297 E/331 Den Europæiske Unions Tidende
Torsdag, 18. maj 2006DA
(1)EUT C 28 af 3.2.2006, s. 69.
(2)Europa-Parlamentets holdning af 18.5.2006.
ud fra følgende betragtninger:
(1) Ved en katastrofe forstås en stor, ødelæggende hændelse, hvorved der opstår alvorlige skader for
befolkningen og miljøet, f.eks. oversvømmelse, brand eller tørke. I forbindelse med større katastrofer
eller krisesituationer bør Fællesskabet udvise solidaritet med medlemsstaterne og især med den
berørte befolkning ved straks at yde specifik finansiel bistand for at bidrage til hurtigt at genoprette
normale levevilkår i de berørte regioner og bidrage til en finansiel erstatning til de direkte ofre uden
derved at overtage offentlige eller private instansers opgaver .
(2) Den Europæiske Unions Solidaritetsfond sikrer Fællesskabet handledygtighed i forbindelse med
større katastrofer eller krisesituationer. Den skal dermed yde et væsentligt bidrag til, at Det Euro-pæiske Fællesskab kan handle bedre og mere målrettet på områder, hvor borgerne forventer hand-ling fra Fællesskabets side. Derfor må det navnlig sikres, at der er sammenhæng mellem anvendel-sesområdet for og størrelsen af fondens bevillinger, således at Fællesskabet under alle omstændig-
heder kan opfylde borgernes forventninger i et udvidet EU og et EU, der vil blive udvidet yderligere.
Dette betyder dels, at det må undgås, at anvendelsesområdet bliver for bredt, dels, at Fællesskabetpå klart definerede anvendelsesområder selv i særlige kriseår råder over tilstrækkelige bevillinger.
(3) Fællesskabet bør også udvise solidaritet med de lande, der er i færd med at føre forhandlinger om
tiltrædelse af Den Europæiske Union.
(4) Større miljøkatastrofer og industrielle og teknologiske katastrofer, herunder flod- og havforurening
og radiologiske trusler, kan forårsages af mennesker, udløses af en hændelig begivenhed eller være
en følge af naturlige hændelser med umiddelbare ødelæggende virkninger som ved oversvømmelsereller skovbrande eller med følger på længere sigt som ved tørke eller frost, eller de kan være enfølge af terrorhandlinger. De eksisterende økonomiske og sociale samhørighedsinstrumenter giver
mulighed for finansiering af risikoforebyggelsestiltag eller genopbygning af ødelagt infrastruktur. Den
fond, der blev oprettet ved Rådets forordning (EF) nr. 2012/2002 (
1), giver Fællesskabet mulighed for
at bidrage til at mobilisere nødhjælp til dækning af de direkte berørtes umiddelbare behov og på kort
sigt medvirke til genopbygningen af vigtig ødelagt infrastruktur, således at den økonomiske aktivitetkan genoptages i de katastroferamte regioner. Det er imidlertid primært katastrofer, der kan føres
tilbage til naturbegivenheder, der falder ind under fondens anvendelsesområde, og det også børfastsættes, at Fællesskabet kan gribe ind i forbindelse med krisesituationer, der ikke er opstået somfølge af en naturbestemt begivenhed, og i situationer, hvor spørgsmålet om ansvar ikke er tilstræk-
kelig afklaret.
(5) Formålet med det tiltag, der skal iværksættes, er at supplere de berørte staters indsats i de tilfælde,
hvor følgerne af en katastrofe eller krisesituation er af et så alvorligt omfang, at de pågældende staterikke formår at imødegå situationen udelukkende med deres egne midler. Dette mål kanikke i tilstræk-
kelig grad opfyldes af medlemsstaterne og kanderfor på grund af tiltagets omfang bedre gennemføres på
fællesskabsplan. Fællesskabet kan derfor træffe foranstaltninger i overensstemmelse med subsidiaritets-
princippet, jf. traktatens artikel 5. I overensstemmelse med proportionalitetsprincippet, jf. nævnteartikel, går denne forordning ikke ud over, hvad der er nødvendigt for at nå disse mål.
(6) Solidaritetsfonden bør finansieres uden for den finansielle ramme med et maksimumbeløb, der kun
mobiliseres, når det skønnes nødvendigt. For at sikre tilstrækkelig finansiering bør Solidaritets-fonden integreres i fleksibilitetsreserven med op til maksimalt 7 mia. euro.
(7) I overensstemmelse med subsidiaritetsprincippet bør tiltag inden for rammerne af denne forordning
kun omfatte større katastrofer. Disse bør defineres alt efter område. I tilfælde af terrorangreb bør
Fællesskabet reagere på begivenheder, selv når den materielle skade ikke når op på kriteriet formobilisering af fonden, men hvor angrebets konsekvenser er så alvorlige, at det er afgørende, atFællesskabet udviser solidaritet. Der børgennem et styrket partnerskab tages hensyn til den særlige
situation i fjernt beliggende og isolerede regioner som f.eks. øsamfund og regioner i den yderste
periferi.7.12.2006 C 297 E/332 Den Europæiske Unions Tidende
Torsdag, 18. maj 2006DA
(1) EFT L 311 af 14.11.2002, s. 3.
(8) Erfaringerne fra de første år efter oprettelsen af den tidligere Solidaritetsfond har også vist, at det
er vanskeligt at anvende den i forbindelse med katastrofer, der udvikler sig langsomt. Denne
forordning bør derfor indeholde en klar definition af det tidspunkt, fra hvilket en anmodning kanimødekommes. Det er også nødvendigt hurtigst muligt at tilpasse reglerne for støtteberettigelse tilden bagvedliggende begivenheds karakteristika, intensitet og varighed, især ved at sikre, at der erfinansiel dækning for de særlige foranstaltninger, der træffes for at afhjælpe sådanne katastrofer.
(9) Større katastrofer, og navnlig naturbestemte katastrofer, berører ofte mere end et enkelt land. I de
tilfælde hvor en støtteberettiget stat rammes af en større katastrofe, kan der også ydes bistand til et
støtteberettiget naboland, der er berørt af den samme katastrofe.
(10) Fællesskabets bistand bør supplere de berørte staters egen indsats og dække en del af det offentliges
udgifter til de væsentligste nødhjælpsforanstaltninger i forbindelse med en større katastrofe.
(11) I overensstemmelse med subsidiaritetsprincippet bør Fællesskabets bistand kun ydes, hvis den berørte
stat har anmodet om det. Kommissionen bør sikre, at staternes anmodninger behandles ensartet og
retfærdigt.
(12) Ansøgerstater kan have et umiddelbart behov for finansiel bistand til at dække udgifterne til de mest
hastende redningsoperationer. Når en ansøgerstat anmoder om det, bør der derfor , forudsat der er
budgetmidler til rådighed, foretages forudbetaling, så snart den pågældende anmodning er modtaget.
(13) Det er nødvendigt med en forsigtig økonomisk forvaltning for at sikre, at Fællesskabet kan gribe ind,
når der opstår flere katastrofer efter hinanden inden for relativt kort tid.
(14) Det er hensigtsmæssigt at gøre det muligt hurtigt at træffe afgørelse om ydelse og mobilisering af
specifikke finansielle midler. De administrative procedurer bør justeres med henblik herpå og
begrænses til et absolut nødvendigt minimum. Den interinstitutionelle aftale af 17. maj 2006 mellem
Europa-Parlamentet, Rådet og Kommissionen om budgetdisciplin og forsvarlig økonomisk forvaltning (
1)inde-
holder bestemmelser om finansiering af fonden.
(15) De ordninger for betaling og anvendelse af støtte, der ydes i henhold til denne forordning, bør
afspejle situationens hastende karakter. Derfor bør der fastsættes en realistisk frist for anvendelsen af
den finansielle bistand, der er ydet.
(16) En stat, som modtager bistand, bør inddrage regionale eller lokale myndigheder i indgåelsen og
anvendelsen af gennemførelsesaftaler i overensstemmelse med sine specifikke forfatningsmæssige,
institutionelle, juridiske eller finansielle forhold. Modtagerstaten bør ikke desto mindre fortsat væreansvarlig for gennemførelsen af bistanden og for forvaltningen og kontrollen af tiltag, der støttes afEF-finansiering, i overensstemmelse med Rådets forordning (EF, Euratom) nr. 1605/2002 af 25. juni2002 om finansforordningen vedrørende De Europæiske Fællesskabers almindelige budget (
2) (i det
følgende benævnt »finansforordningen«).
(17) Der bør ikke ydes finansiel bistand fra andre EF-finansieringsinstrumenter til et tiltag, der finansieres i
henhold til denne forordning. I de tilfælde hvor der i forbindelse med et tiltag ydes finansiel bistandfra Fællesskabet eller internationale instrumenter til erstatning for specifikke skader, bør der ikke ydesbistand i henhold til denne forordning til det pågældende tiltag til samme formål.
(18) EF-tiltag bør ikke foregribe tredjeparts ansvar, når en tredjepart i henhold til princippet om, at forure-
neren betaler , i første række er erstatningspligtig for de forvoldte skader, modvirke forebyggende
foranstaltninger i medlemsstaterne eller på EF-plan eller erstatte offentlig eller privat forsikrings-
dækning.7.12.2006 C 297 E/333 Den Europæiske Unions Tidende
Torsdag, 18. maj 2006DA
(1)EUT C 139 af 14.6.2006, s. 1.
(2) EFT L 248 af 16.9.2002, s. 1.
(19) Der bør sikres den størst mulige gennemskuelighed i forbindelse med gennemførelsen af Fællesskabets
finansielle bistand og en passende kontrol med anvendelsen af midlerne.
(20) Det bør fastsættes, at modtagerstaterne skal dokumentere, hvad de har anvendt den modtagne bistand
til.
(21) I undtagelsestilfælde og alt efter, hvor store finansielle midler der er til rådighed til solidaritetstiltag i
henhold til denne forordning i det år, hvor katastrofen indtræffer, bør der kunne ydes supplerende
støtte på grundlag af de finansielle bevillinger for det efterfølgende år.
(22) Det er nødvendigt at sikre, at de kompetente EF-organer kan opfylde deres forpligtelser med hensyn
til finanskontrol.
(23) Støtte til udgifter, som efterfølgende dækkes af tredjepart, eller støtte, der ikke anvendes i overens-
stemmelse med denne forordning, eller som overstiger den endelige opgørelse af skaderne, bør betales
tilbage.
(24) Der bør fastsættes bestemmelser om teknisk bistand til solidaritetstiltag i henhold til denne forord-
ning, således at medlemsstaterne bliver bedre i stand til at forelægge Kommissionen og andre rele-
vante organer en behørigt udfyldt anmodning om assistance, og Kommissionen bedre kan vurdere
anvendelsen heraf.
(25) Forordning (EF) nr. 2012/2002 bør ophæves med virkning fra datoen for denne forordnings ikrafttræden.
Bestemmelserne deri bør dog fortsat gælde for alle anmodninger, der er indgivet før nævnte dato —
UDSTEDT FØLGENDE FORORDNING:
Artikel 1
Formål og anvendelsesområde
1. Der oprettes en EU-Solidaritetsfond, i det følgende benævnt »fonden«, for at give Fællesskabet mulighed
for at gribe ind over for større katastrofer eller i tilfælde af krisesituationer , som berører medlemsstater
eller deres regioner eller kandidatlande, der fører tiltrædelsesforhandlinger med Den Europæiske Union, i det
følgende benævnt »støtteberettigede stater«.
2. Et kandidatland, der fører tiltrædelsesforhandlinger med Den Europæiske Union, kan kun modtage
bistand fra fonden, hvis en større katastrofe berører land- eller søgrænseområder mellem dette land og en
medlemsstat.
3. I denne forordning fastsættes reglerne for fondens tiltag i forbindelse med
a) naturkatastroferb) industrielle og/eller teknologiske katastrofer
c) nødsituationer på folkesundhedsområdetd) terrorhandlinger.
Artikel 2
Større katastrofer
I forbindelse med denne forordning anses en katastrofe eller en krisesituation for at være større i de tilfælde,
hvor den i mindst en tilskudsberettiget stat forårsager direkte skader, som vurderes at beløbe sig til over
1 mia. euro i 2007-priser eller mere end 0,5 % af den pågældende stats bruttonationalindkomst.7.12.2006 C 297 E/334 Den Europæiske Unions Tidende
Torsdag, 18. maj 2006DA
Selv om disse kvantitative kriterier ikke er opfyldt, kan Kommissionen imidlertid i behørigt begrundede og
ekstraordinære tilfælde anerkende, at der er indtruffet en større katastrofe i en bestemt del af en tilskudsbe-
rettiget stats område. I disse tilfælde træffer Kommissionen alle nødvendige foranstaltninger inden for
rammerne af fonden.
Der tages særligt hensyn til fjernt beliggende eller isolerede regioner som f.eks. øsamfund og regioner i
den yderste periferi, jf. traktatens artikel 299, stk. 2.
Artikel 3
Solidaritetstiltag
1. Efter anmodning fra en støtteberettiget stat kan Kommissionen yde finansiel bistand fra fonden i form
af gavebistand, hvis der indtræffer en større katastrofe eller opstår en krisesituation på den pågældende stats
område.
Efter anmodning fra en støtteberettiget stat, som har fælles grænse med den i første afsnit omhandlede stat
og er berørt af samme større katastrofe eller krisesituation, yder Kommissionen også bistand fra fonden til
denne stat.
2. En stat kan kun modtage støtte en gang til en given katastrofe.
Artikel 4
Støtteberettigede tiltag
Der ydes kun finansiel bistand i henhold til denne forordning til tiltag, i det følgende benævnt »støtteberetti-
gede tiltag«, som gennemføres af de offentlige myndigheder i den pågældende stat eller af organer, der
handler i offentlighedens interesse, og tilhører følgende kategorier:
a) væsentlige nødhjælpstiltag, som er nødvendige for en omgående udbedring af infrastruktur og anlæg og
skabelse af nødsituationinfrastrukturer til sikring af omgående forsyninger inden for energi, drikke-
vand, spildevand, telekommunikation, transport, sundhed og uddannelse for at opfylde befolkningens
behov
b) omgående medicinsk bistand og foranstaltninger til at beskytte befolkningen i tilfælde af en alvorlig
krisesituation på det offentlige sundhedsområde
c) midlertidig indkvartering og nødhjælp for at opfylde den berørte befolknings umiddelbare behov
d) væsentlige nødhjælpstiltag til omgående bekæmpelse af naturkatastrofer og deres umiddelbare virk-
ninger samt omgående sikring af forebyggende infrastruktur
e) foranstaltninger til umiddelbar beskyttelse af kulturarven
f) væsentlige nødhjælpstiltag til omgående rengøring af katastroferamte områderg)øjeblikkelige nødhjælpstiltag på området for medicinsk bistand til de direkte ofre for større katastrofer
og terrorangreb samt psykologisk og social bistand til ofrene og deres familier.
Artikel 5
Anmodninger
1. Så hurtigt som muligt og senest ti uger efter den dato, hvor myndighederne for første gang blev
underrettet om de første skader, der er forårsaget af den større katastrofe, kan en støtteberettiget stat rette
anmodning til Kommissionen om bistand fra fonden; anmodningen skal indeholde alle tilgængelige oplys-ninger om mindst følgende:
a) den skade, katastrofen har forvoldt, og dens virkninger for den berørte befolkning, miljø og økonomi
samt for kulturarven og naturværdierne
b) en fordeling af de anslåede omkostninger til tiltag i de kategorier, der er anført i artikel 4, afhængigt af
katastrofens art7.12.2006 C 297 E/335 Den Europæiske Unions Tidende
Torsdag, 18. maj 2006DA
c) andre EF-finansieringskilder, som kan bidrage til at afhjælpe katastrofens følger
d) eventuelle andre nationale eller internationale finansieringskilder, herunder offentlig eller privat forsik-
ringsdækning, der kan medvirke til at dække omkostningerne til udbedring af skaderne og navnlig
omkostningerne i forbindelse med de støtteberettigede tiltag.
Oplysningerne i henhold til litra a) skal omfatte et overslag over de samlede direkte skader, katastrofen eller
krisesituationen har forvoldt. Da det er vanskeligt at bestemme omfanget af de skader, der hidrører fra
katastrofer med varige og fortsatte virkninger, kan Kommissionen efter anmodning fra den berørtemedlemsstat forlænge den gældende frist på ti uger for indgivelse af anmodningen om bistand fra fonden.
2. Kommissionen vurderer på grundlag af de i stk. 1 omhandlede oplysninger og eventuelle yderligere
oplysninger, som Kommissionen måtte have søgt eller indhentet på anden måde, om betingelserne forindrømmelse af finansiel bistand i henhold til denne forordning er opfyldt.
Når der i henhold til første afsnit indgives yderligere oplysninger fra den berørte stat på dennes eget initiativ,
skal de pågældende oplysninger være Kommissionen i hænde senest to måneder efter datoen for anmod-
ningen.
Hvis Kommissionen imidlertid i henhold til første afsnit anmoder om yderligere oplysninger fra den berørte
stat, skal de pågældende oplysninger være Kommissionen i hænde senest en måned efter datoen for anmod-
ningen.
Artikel 6
Forudbetaling
1. Straks efter modtagelsen af den i artikel 5, stk. 1, omhandlede anmodning kan Kommissionen, forudsat
der er budgetmidler til rådighed, træffe afgørelse om forudbetaling til de mest hastende støtteberettigede tiltag
og omgående foretage forudbetalingen til den pågældende stat i én rate.
Første afsnit finder kun anvendelse, hvis der i anmodningen udtrykkeligt tilkendegives ønske om forudbeta-
ling.
2. Det beløb, der forudbetales efter stk. 1, første afsnit, udgør op til 5 % af de samlede anslåede omkost-
ninger, jf. artikel 5, stk. 1, litra b), dog højst 5 mio. euro.
3. Hvis der ydes forudbetaling, skal der udtrykkeligt nævnes et tilbagebetalingsforbehold, jf.
artikel 7, stk. 2, andet afsnit.
Artikel 7
Fastlæggelse af den finansielle bistand
1. Kommissionen fastlægger på grundlag af vurderingen somomhandlet i artikel 5, stk. 2, hurtigst muligt
og inden for to uger et passende beløb for den eventuelle finansielle bistand, som ydes inden for rammerne
af de disponible midler.
Beløbet kan ikke overstige 50 % af de samlede anslåede omkostninger, jf. artikel 5, stk. 1, litra b).
De relevante budgetforslag, som omhandlet i artikel 8, udarbejdes sideløbende med fastlæggelsen af det
passende beløb og forelægges af Kommissionen samtidig hermed.
Hele proceduren for forelæggelse af alle de forslag, der er nødvendige for at kunne mobilisere fonden i
overensstemmelse med fristerne i første og tredje afsnit, må højst strække sig over en periode på tremåneder at regne fra datoen for modtagelse af den berørte stats anmodning.
2. Såfremt Kommissionen på grundlag af vurderingen omhandlet i artikel 5, stk. 2, konkluderer, at betin-
gelserne for bistand i medfør af denne forordning ikke er opfyldt, underretter den den pågældende statherom så hurtigt som muligt.
En eventuel forudbetaling efter artikel 6, stk. 1, tilbagebetales til Kommissionen inden for tre måneder fra
datoen for denne underretning.7.12.2006 C 297 E/336 Den Europæiske Unions Tidende
Torsdag, 18. maj 2006DA
Artikel 8
Budgetprocedure
1. Hvis Kommissionen finder , at der bør ydes finansiel bistand fra fonden, forelægger den straks budget-
myndigheden de forslag, der er nødvendige for at få frigivet bevillinger svarende til det beløb, der er fastlagt
i overensstemmelse med artikel 7, stk. 1.
Disse forslag omfatter følgende:
a) den vurdering, der er foretaget efter artikel 5, stk. 2, og et resumé af de oplysninger, som vurderingen er
baseret på
b) bevis for, at betingelserne i artikel 3, stk. 1, er opfyldt
c) begrundelse for de foreslåede beløb.
2. Stiller budgetmyndigheden bevillingerne til rådighed, vedtager Kommissionen en støtteafgørelse under
hensyntagen til en eventuel forudbetaling efter artikel 6, stk. 1.
Artikel 9
Betaling og anvendelse af støtten
1. Når støtteafgørelsen er vedtaget, udbetaler Kommissionen støtten til modtagerstaten i én rate senest
15 dage efter undertegnelsen af aftalen som omhandlet i artikel 10, stk. 1.
2. Modtagerstaten anvender inden for 12 måneder fra datoen for underskrivelse af den i artikel 10,
stk. 1, omhandlede aftale og under alle omstændigheder 18 måneder fra datoen for den første skade støtten
og eventuelle renter deraf til finansiering af støtteberettigede tiltag, som gennemføres efter den dato, hvor
katastrofen eller krisesituationen indtraf.
Artikel 10
Gennemførelse af støtten
1. Kommissionen og modtagerstaten indgår i overensstemmelse med de specifikke forfatningsmæssige,
institutionelle, juridiske eller finansielle forhold i staten og Fællesskabet en aftale om gennemførelse afstøtteafgørelsen.
Aftalen fastsætter bl.a., hvilke tiltag der skal finansieres, og hvor de skal udføres.2. Kommissionen sikrer, at forpligtelserne i medfør af gennemførelsesaftalerne er ens for alle modtager-
stater.
3. Modtagerstaten udvælger de enkelte tiltag og gennemfører støtten i overensstemmelse med denne
forordning, tilskudsafgørelsen og aftalen.
Ovennævnte ansvar berører ikke Kommissionens ansvar for gennemførelsen af De Europæiske Fællesskabers
almindelige budget i overensstemmelse med bestemmelserne i finansforordningen vedrørende delt eller decen-
tral forvaltning.
Artikel 11
Finansiering af tiltag
1. Tiltag, der helt eller delvis finansieres i medfør af en gennemførelsesaftale, kan ikke være genstand for
finansiering fra andre fællesskabsinstrumenter eller internationale instrumenter.
Modtagerstaten sørger for, at første afsnit overholdes.2. Navnlig i forbindelse med industrielle og teknologiske katastrofer anvendes princippet om, at
forureneren betaler. Modtagerstaterne skal derfor dokumentere, at de har truffet alle nødvendige foran-
staltninger for at opnå erstatning fra tredjepart.7.12.2006 C 297 E/337 Den Europæiske Unions Tidende
Torsdag, 18. maj 2006DA
Artikel 12
Forenelighed med andre instrumenter
De tiltag, som modtager finansiel bistand fra fonden, skal være forenelige med traktaten og de retsakter, der
er udstedt i medfør af denne, og med Fællesskabets politikker og foranstaltninger og førtiltrædelsesbistands-instrumenterne.
Artikel 13
Endelig rapport og afslutning
1. Senest seks måneder efter afslutningen af den periode, der er fastsat i artikel 9, stk. 2, forelægger
modtagerstaten Kommissionen en rapport om den finansielle gennemførelse af støtten sammen med en
redegørelse for udgifterne, herunder oplysning om eventuelle midler til de pågældende tiltag, som er
modtaget fra andre kilder.
Rapporten skal indeholde en nærmere omtale af de forebyggende foranstaltninger, som modtagerstaten har
truffet eller planlagt for at begrænse skadernes omfang og om muligt undgå en gentagelse af lignende kata-strofer.
2. Senest seks måneder efter at Kommissionen har modtaget alle de nødvendige oplysninger i medfør af
stk. 1, afslutter den denfinansielle bistand fra fonden.
Artikel 14
Anvendelse af euro
I anmodninger, støtteafgørelser, gennemførelsesaftaler og rapporter i henhold til denne forordning samt
eventuelle andre dokumenter i forbindelse hermed anføres alle beløb i euro.
Artikel 15
Utilstrækkelige midler
1. Hvis de disponible midler, der er tilbage for fonden for det pågældende år på det tidspunkt, hvor der
forelægges et forslag efter artikel 8, ikke er tilstrækkelige til at dække den finansielle bistand, der skønnesnødvendig, kan Kommissionen foreslå Europa-Parlamentet, der udøver budgetkontrollen, at forskellen
finansieres af de finansielle bevillinger, der er til rådighed for fonden for de følgende to år .
2. Det samlede budgetloft for fonden i det år, hvor katastrofen indtræffer, og de følgende to år skal dog
under alle omstændigheder overholdes.
Artikel 16
Finansiel kontrol foretaget af fællesskabsorganer
Modtagerstaten sørger for, at alle finansieringsafgørelser, der vedtages i medfør af den i artikel 10 omhand-
lede gennemførelsesaftale, og alle aftaler og kontrakter, der indgås på grundlag af disse finansieringsafgø-relser, indeholder bestemmelser om kontrol foretaget af Kommissionen, via Kontoret for Bekæmpelse af Svig(OLAF), og om kontrol på stedet foretaget af Kommissionen eller Revisionsretten efter de gældendeprocedurer.
Artikel 17
Offentliggørelse
Modtagerstaten informerer den direkte berørte befolkning og offentligheden på klart forståelig vis om
den støtte, der modtages fra fonden.
Artikel 18
Tilbagebetaling
1. Såfremt beløbet for den samlede forvoldte direkte skade er mindst 10 % lavere end det skønnede beløb
anført i henhold til artikel 5, stk. 1, litra b), kan Kommissionen forlange, at modtagerstaten tilbagebetaler et
tilsvarende beløb af den modtagne finansielle bistand.7.12.2006 C 297 E/338 Den Europæiske Unions Tidende
Torsdag, 18. maj 2006DA
2. Såfremt en modtagerstat ikke overholder bestemmelserne i artikel 10, stk. 3, eller artikel 11, stk. 2,
kan Kommissionen forlange, at modtagerstaten tilbagebetaler hele eller en del af den modtagne finansielle
bistand.
3. Såfremt en modtagerstat har undladt at træffe forebyggende foranstaltninger efter en tidligere
større katastrofe, og skader som følge af en større katastrofe kunne have været mindre eller undgået, hvisder havde været truffet forebyggende foranstaltninger, kræver Kommissionen, at modtagerstaten tilbage-betaler hele eller en del af den modtagne finansielle bistand.
4. Inden Kommissionen vedtager en beslutning i medfør af stk. 1, 2 eller 3, foretager den en passende
undersøgelse af sagen og giver i den forbindelse modtagerstaten en bestemt tidsfrist for fremsættelse af
bemærkninger.
5. Ethvert beløb, der inddrives, tilbagebetales til Kommissionen. Beløb, der ikke tilbagebetales, kan pålægges
morarenter i overensstemmelse med finansforordningen.
Artikel 19
Teknisk bistand på Kommissionens initiativ
1. På Kommissionens initiativ kan fonden op til et loft på 0,20 % af de finansielle midler, der er til
rådighed for det pågældende år, benyttes til at finansiere den forberedelse, overvågning, administrative og
tekniske støtte, revision og kontrol, der er nødvendig for at gennemføre denne forordning.
Disse foranstaltninger gennemføres i henhold til artikel 53, stk. 2, i finansforordningen og andre bestem-
melser i samme forordning og i gennemførelsesbestemmelserne hertil, som gælder for denne form forgennemførelse af budgettet.
Sådanne foranstaltninger omfatter navnlig ekspertrapporter til støtte for Kommissionens arbejde med at
vurdere anmodninger i henhold til artikel 5, stk. 2.
2. I de tilfælde, hvor der forudses et bidrag fra fonden, vedtager Kommissionen en afgørelse om de foran-
staltninger, der er omhandlet i stk. 1, første afsnit.
Artikel 20
Årsrapport
Fra og med …(*) forelægger Kommissionen inden den 1. juli hvert år Europa-Parlamentet og Rådet en
rapport om aktiviteterne i henhold til denne forordning i det forløbne år. Rapporten skal især indeholdeoplysninger om indgivne anmodninger, vedtagne afgørelser om støtte og afslutning af den finansiellebistand, der er ydet og de foranstaltninger, der er gennemført.
Artikel 21
Revision
Europa-Parlamentet og Rådet vurderer anvendelsen af denne forordning senest den 31. december 2013 på
grundlag af et forslag fra Kommissionen.
Artikel 22
Ophævelse
Forordning (EF) nr. 2012/2002 ophæves.
Henvisninger til den ophævede forordning skal læses som henvisninger til denne forordning.7.12.2006 C 297 E/339 Den Europæiske Unions Tidende
Torsdag, 18. maj 2006DA
(*)Året efter det år for denne forordnings ikrafttræden.
Artikel 23
Overgangsbestemmelse
Forordning (EF) nr. 2012/2002 finder fortsat anvendelse for anmodninger, som Kommissionen har modtaget
inden datoen for denne forordnings ikrafttræden.
Artikel 24
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i …
På Europa-Parlamentets vegne
FormandPå Rådets vegne
Formand
P6_TA(2006)0219
Energifællesskabstraktaten ***
Europa–Parlamentets lovgivningsmæssige beslutning om forslag til Rådets afgørelse om Det Europæ-
iske Fællesskabs indgåelse af energifællesskabstraktaten (13886/1/2005 —KOM(2005)0435 —
C6-0435/2005 —2005/0178(AVC))
(Procedure med samstemmende udtalelse)
Europa-Parlamentet,
—der henviser til udkast til Rådets afgørelse (13886/1/2005),
—der henviser til traktaten om oprettelse af det Europæiske fællesskab, særlig artikel 47, stk. 2, og
artikel 55, 83, 89, 95, 133 og 175,
—der henviser til Rådets anmodning om samstemmende udtalelse, jf. EF-traktatens artikel 300, stk. 3,
andet afsnit, sammenholdt med artikel 300, stk. 2, første afsnit, første punktum (C6-0435/2005),
—der henviser til forretningsordenens artikel 75 og artikel 83, stk. 7,
—der henviser til henstilling fra Udvalget om Industri, Forskning og Energi (A6-0134/2006),
1. afgiver samstemmende udtalelse om indgåelsen af aftalen;
2. pålægger sin formand at sende Parlamentets holdning til Rådet og Kommissionen samt til medlemssta-
ternes regeringer og parlamenter og regeringer og parlamenter i de lande, der er kontraherende parter i ener-gifællesskabstraktaten.7.12.2006 C 297 E/340 Den Europæiske Unions Tidende
Torsdag, 18. maj 2006DA